भोजपुरी सिनेजगत के मशहूर कोरियोग्राफर संजय कोर्बे को मुम्बई स्थित मलाड में एबी मल्टीमीडिया द्वारा आयोजित ‘भोजपुरी फिल्म अवार्ड 2016’ में बेस्ट कोरियोग्राफर अवार्ड दिया गया। यह अवार्ड इन्हें सुपरहिट भोजपुरी फिल्म ‘साथिया’ में बेहतर कोरियोग्राफी के लिये दिया गया। विगत वर्ष भी इन्हें खेसारीलाल यादव अभिनीत निर्माता प्रेम राय की फिल्म जानेमन के लिए बेस्ट कोरियोग्राफर का अवार्ड मिला था। इस साल रिलीज हुई भोजपुरी फिल्म सुपर स्टार पवन सिंह की गदर और त्रिदेव, रवि किशन की फिल्म हम हईं जोड़ी नंबर वन, ये मोहब्बतें में भी इन्होंने बेहतर कोरियोग्राफी कर दर्शकों को मनोरंजित करवाया है। बतातें चलें कि एबी मल्टीमीडिया द्वारा पिछले 10 सालों से लगातार आयोजित किये जा रहे भोजपुरी का सबसे बड़ा अवार्ड समारोह ‘भोजपुरी फिल्म अवार्ड 2016’ में भोजपुरी फिल्मी दुनिया की कई हस्तियां शामिल थी। इस अवार्ड समारोह के फाउंडर प्रेसिडेंट विनोद गुप्ता है। ये हर साल ‘भोजपुरी फिल्म अवार्ड’ का आयोजन करते रहते हैं ताकि भोजपुरी कलाकारों का मनोबल बढ़े।
bho_Deva